জানা গেছে, পুলিশ-প্রশাসন থেকে শুরু করে বিশেষ বাহিনীর অনেকের সঙ্গেই ছিল নূর হোসেনের গভীর সখ্য। ডাকসাইটের অনেক গণমাধ্যম কর্মীও নূর হোসেনের সঙ্গে রাখতেন সার্বক্ষণিক যোগাযোগ। নূর হোসেনের বিশাল মাদক ব্যবসা, চাঁদাবাজি, পরিবহন ব্যবসা, দখলবাজিসহ প্রতিটি ক্ষেত্র নিরাপদ রাখতে যখন যাকে প্রয়োজন, তাকেই ব্যবহার করতেন নূর হোসেন। এমনকি দখল করা ট্রাকস্ট্যান্ডে মাসের পর মাস চলে আসা অশ্লীল নৃত্য আর জুয়ার মেলার সঙ্গে ব্যবসায়িক অংশীদার করে নিয়েছিলেন বিশেষ পেশার অনেককেই। তবে রংমহলের বাতি জ্বালিয়ে রাখতে নূর হোসেনের সাম্রাজ্য ঘিরে থাকতেন ওই তিন মহিলাসহ ঢাকা মিডিয়াপাড়ার অনেকেই। এ কাজের জন্য মাসে নির্দিষ্ট হারে বেতন পেতেন তারা।